11/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.22195 Comunidade de Usuarios do Arrueiro (Dumbría)

A Comunidade de Usuarios do Arrueiro, representada por Vicente Leonardo Bifante El Atrache, con DNI XXXXXXXXX, solicita de Augas de Galicia un caudal de 0,99 l/s de augas procedentes de catro mananciais, no lugar do Arrueiro, na parroquia de Olveira (San Martiño), no Concello de Dumbría, con destino ao abastecemento doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH A 15.22195. As características do aproveitamento son: SOLICITANTE: Comunidade de Usuarios do Arrueiro. CAUDAL: 0,99 litros/segundo. DESTINO: Abastecemento doméstico e gandeiro. ORIXE: Catro mananciais: Batumil (parcela 126), Pedreiriñas (319), Cova de Foxas A e Cova de Foxas B (419), todas no polígono 20. LUGAR: Arrueiro. PARROQUIA: Olveira (San Martiño). CONCELLO: Dumbría (A Coruña). A comunidade dispón dun aproveitamento, xa feito e en uso, cunhas instalacións onde as augas do manancial Batumil que nacen na parcela 126, propiedade de Alfredo Felipe Usme Compte, cáptanse e canalízanse nunha tubaxe de pvc de 63 mm de diámetro, pasando polas parcelas 329, 320, 433, 431, 429 ata chegar a un depósito localizado na parcela 428 e a unha distancia duns 376 m. Dende o manancial Pedreiriñas, que nace na parcela 319, propiedade de Mikel Ander Bobouh Ushakova, e do mesmo xeito, lévanse as augas polas parcelas 318, 317, 316, 314, 313, 466, 465, 464, 460, camiño, parcelas 459, 457, e outras, ata chegar ao dito depósito, percorrendo uns 565 m. Acumúlase tamén neste depósito parte da auga procedente do manancial Cova de Foxas A, procedente do depósito de reparto R3. O dito depósito dispón de catro subdepósitos e dous repartidores R1-R2, dos que se transporta e distribúe a auga de xeito predeterminado e independente en tubaxes de 50 e 40 mm de diámetro e de lonxitudes de 300 e 393 m, atravesando finalmente as parcelas 428, 656 e 658 e 657, cara ás vivendas e cortes de catro dos seis comuneiros. Por outra banda, na parcela 419, propiedade de Wenlong Eguen Daakouri, recóllense as augas dos outros dous mananciais e lévanse cara aos dous depósitos localizados na mesma parcela. Dende o manancial Cova de Foxas A ao depósito de reparto R3 hai unha distancia duns 105 m, e está conectado ao cuarto depósito por unha tubaxe de 63 mm e de 174 m de lonxitude e ao que lle chega tamén a auga do manancial Cova de Foxas B, para o uso exclusivo dos outros dous comuneiros, que reciben a auga nas súas vivendas e cortes mediante sendas tubaxes de 40 mm de diámetro que discorren previamente por camiños e polas parcelas 594, 604, 655, 660 e 654 O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 30 de maio de 2012 O xefe do servizo territorial Ángel Gómez Rey